**PILLIMEHE LEIB**

Tants segarühmale

Tantsu on Loonud Andre Laine II Kagu Eesti tantsupeoks 2015.a Põlvas

<https://www.youtube.com/watch?v=Nof-wx323gM>

Konspektkirjelduse koostas Liia Lees 2017.a Läänemaa tantsupeo "Nüüd on minu kord" (2018) tarbeks.

Muusika Pillimehe leib Tuulelõõtsujate ja Inseneride meeskoori esituses <https://www.youtube.com/watch?v=RYBYOmemswg>

**PÕHISAMMUD**

Taktimõõt 2/4

**Reilendrisamm hüpakuga** (edaspidi Reilendrisamm)

**Jooksupolka samm**

**Hüpaksamm**

**Vahetussamm**

**Kombinatsioon nr 1**

Tantsijad valsivõttes ringjoonel rinnati, poiss esipoolega vastupäeva

Välisjalaga alustades liigutakse kahe reilendrisammuga diagonaalselt ringi keskme suunas ja keskmest eemale

Ühe hüpaksammuga pöördutakse kolmveerand ringi päripäeva ja laskutakse sisejalale kallutusastesse, välisjalg jääb kannale, painutus välisjala poole, ülakeha pööratud paarilisest eemale, vaade ees oleva jala suunas

Kahe hüpaksammuga pöördutakse kolmveerand ringi vastupäeva, lõpetades ringjoonel rinnati

**Kombinatsioon nr 2 (Refrään)**

Tantsijad kodarjoonel rinnati valsivõttes

Välisjalaga alustades liiguvad tantsijad reilendrisammuga kaarjalt kodarjoont mööda lahku, pöördudes veidi seljati. Käed asetatakse puusale.

Reilendrisammuga liigutakse tuldud teed mööda tagasi, võetakse valsivõte

Nelja hüpaksammuga pööreldakse kaks täispööret päripäeva liikudes edasi mööda ringjoont vastupäeva

Sisekäevõttes liigutakse reilendriga mööda ringjoont vastupäeva edasi pöördudes esimesel sammul seljati, teisel rinnati. (Siin pöörde ajal tõstetakse põlv mõlemal sammul)

Nelja hüpaksammuga pööreldakse kaks täispööret päripäeva liikudes edasi mööda ringjoont vastupäeva

**Kombinatsioon nr 3**

Sisekäevõte

Välisjalaga alustes tehakse vahetussamm mööda ringjoont vastupäeva liikudes. Takti viimasel osal pöördutakse võtet vallandamata seljati, sisekäed viiakse liikumissuunda õlajoone kõrgusele. Pöördel tõstetakse põlvest liikumissunda minevat jalga.

Vahetussammuga jätkatakse liikumist kuid nüüd pöördutakse rinnati.

Sulgvõttes tehakse nelja hüpaksammuga kaks täispööret päripäeva liikudes edasi vastupäeva. Hüpakute ajal viiakse säär veidi taha.

**Kombinatsioon nr 4**

Paarilised ringjoonel rinnati. Käed ühendatud ja kõverdatud käsivartest paariliste vahele küünarnukid väljapoole hoitud.

Välisjalaga alustades liigutakse nelja reilendrisammuga mööda ringjoont vastupäeva (tüdruk liigub selg ees). Esimesel sammul viiakse käed kaarega ülevalt läbi süldvõttesse, teisel sammul tuuakse endisesse asendisse tagasi. Kolmas ja neljas samm on kätel eelnev tegevus.

**TANTSU KIRJELDUS**

Eelmängu ajal tantsijad valsivõttes ringjoonel rinnati, poiss esipoolega vastupäeva

**I TUUR A-OSA**

Tantsitakse kombinatsiooni nr 1 kaks korda

**I TUURI B-OSA**

Tantsitakse kombinatsiooni nr 2 - Refrään

**II TUURI A-OSA**

Tantsitakse kombinatsioon nr 3 kaks korda

**II TUURI B-OSA**

Tantsitakse kombinatsiooni nr 2 - Refrään

**III TUURI A-OSA**

Tantsitakse kombinatsioon nr 4

Kõrvuti valsivõttes pöördutakse kohapeal kahe jooksupolka sammuga täisring vastupäeva.

Kahe reilendrisammuga teevad tantsijad täispöörde üksteisest lahku (tüdruk päripäeva, poiss vastupäeva, käed puusal). Lõpetatakse kodarjoonel rinnati.

**III TUURI B-OSA**

Tantsitakse kombinatsiooni nr 2 - Refrään

**VAHEOSA**

Improvisatsiooniline tegevus. Paarid tantsivad läbisegi.

**IV TUUR A-OSA**

Kordub I tuur (Tantsitakse kombinatsiooni nr 1 kaks korda)

**IV TUURI B-OSA**

Kordub I tuuri tegevus (Tantsitakse kombinatsiooni nr 2 - Refrään) Lõpetatakse esipoolega publikusse (paarid asetsevad ringjoonel ja paarilised on kõrvuti, tüdruk poisi paremal käel)

**LÕPU OSA**

Vasaku jalaga alustades taganetakse veidi kaheksa reilendrisammuga. Käte töö nagu kombinatsioonis nr 4

Võetakse vallasvõte ja välisjalaga alustades tantsitakse jooksupolka samm ette ja reilendrisamm taha kaks korda, vaba käsi käib ette-taha kaasa.

Sulgvõttes tantsitakse kaheksa hüpaksammuga neli täispööret lava esikülje suunas. Lõpetatakse kodarjoonel kõrvuti esipoolega vastupäeva.

Kordub kogu eelnev tegevus ringjoonel. Enam ei ole üksi reilendrisamme tehes taganemist vaid liigutakse vastupäeva edasi.

Eelnev tegevus lühendatult. Kaks reilendrisammu käte tööga. Üks kord jooksupolka ette, reilender taha. Sulgvõttes kaheksa hüpaksammuga pöörlemine .